ai4bharat/Pralekha huggingface dataset:
کیمیکلز اور فرٹیلائزر کی وزارت
کووڈ-19 کے پھیلاؤ کو روکنے کے مقصد سے 3ڈی اینٹی مائیکروبیل فیس- شیلڈس کی پیداوار اور کاروبار کے لئے این آئی پی ای آر گوہاٹی اور ہندوستان اینٹی بایوٹکس لمیٹڈ کے درمیان مفاہمت
این آئی پی ای آر گوہاٹی نے 3ڈی پرنٹیڈ 3-لیئروں والا اینٹی مائیکروبیل ماسک اور ہینڈ فری اشیاء تیار کیں
این آئی پی ای آر نے کووڈ-19 پر قدغن لگانے کے مقصد سے اپنے ذریعے تیار اور ڈیزائن کئے گئے 3ڈی مصنوعات کے پیٹنٹ کے لئے درخواست دیں
نئی دہلی، 8/جون 2020 ۔ نیشنل انسٹی ٹیوٹ آف فارسیوٹیکلس ایجوکیشن اینڈ ریسرچ  – گوہاٹی نے کووڈ-19 کے جان لیوا پھیلاؤ سے بچاؤ کے لئے متعدد نئے طرح کے ذاتی حفاظتی آلات  ڈیولپ کئے ہیں۔ این آئی پی ای آر کیمیا اور کیمیاوی کھاد مرکزی وزارت کے تحت کام کرنے والا قومی اہمیت کا حامل ایک اہم ادارہ ہے۔
این آئی پی ای آر کے ڈائریکٹر ڈاکٹر یو ایس این مورتی نے بتایا کہ انھوں نے پمپری، پونے کے ہندوستان اینٹی بایوٹکس لمیٹڈ  کے ساتھ 3ڈی اینٹی مائیکروبیل فیس – شیلڈس کی بڑے پیمانے پر صنعتی پیداوار اور کاروبار کے لئے ایک مفاہمت نامے پر دستخط کیے ہیں۔
این آئی پی ای آر - گوہاٹی نے نئی دہلی واقع انڈین پیٹنٹ آف میں اپنے 3ڈی پرنٹیڈ اینٹی مائیکروبیل فیس – شیلڈس کے لئے انڈین ڈیزائن پیٹنٹ اور پروویژنل پیٹنٹ کے لئے بھی درخواست دی ہے۔
جوکھم والی کئی چیزوں کے محتاط جائزے کے بعد این آئی پی ای آر – گوہاٹی نے براہ راست ہاتھوں سے چھونے یا آنکھ، ناک، یہاں تک کہ کان کے ذریعے پھیلنے والے انفیکشن کے بچاؤ کے لئے 3ڈی پرنٹیڈ اینٹی مائیکروبیل فیس – شیلڈس ڈیزائن اور ڈیولپ کیا ہے۔ یہ فیس شیلڈ شفاف ہونے کے ساتھ ہی ساتھ کم لاگت سے آسانی کے ساتھ ڈیزائن کیا جاسکتا ہے۔ یہ پہننے میں بھی آسان ہے۔ اسے کسی بھی سینیٹائزر یا الکحل والے جراثیم کش سے صاف کیا جاسکتا ہے۔
اس کے علاوہ این آئی پی ای آر – گوہاٹی نے 3ڈی – پرنٹیڈ کئی لیئروں والا اینٹی مائیکروبیل فیس ماسک بھی تیار کیا ہے۔ اس ماسک کی پہلی پرت بیکٹریا سے بچاؤ کے لئے ہے، دوسری پرت سینیٹائزنگ والی ہے جو ہوا میں موجود چھوٹے چھوٹے دھول کے ذرات سے بچاؤ کرے گی۔ تیسری پرت ادویاتی سطح ہوگی جو مائیکروبیل حملوں سے اضافی بچاؤ کا کام کرے گی۔
آخرکار، این آئی پی ای آر – گوہاٹی نے انفیکشن سے بچاؤ کے لئے دروازے، کھڑکیاں، دراز ، ریفریجریٹر کے ہینڈل، لفٹ کے بٹن، لیپ ٹاپ / ڈیسک ٹاپ کے کی بورڈ کو کھولنے یا بند کرنے کے لئے ایک 3ڈی پرنٹیڈ ہینڈ – فری کثیر مقصدی آلہ بھی ڈیولپ کیا ہے۔ اس سے بجلی کے سوئچ بٹن کو چالو یا بند بھی کیا جاسکتا ہے۔ یہ یوزرس کے لئے استعمال کرنے میں کافی آسان ہے، اسے کسی بھی سینیٹائزر یا الکحل والے جراثیم کش سے آسانی سے صاف کیا جاسکتا ہے۔
کیمیکلز اور فرٹیلائزر کی وزارت
کیمیائی اشیاء اور کھاد اور نئی اور قابل تجدید توانائی محکمے کے مرکزی وزیر مملکت جناب بھگونت کھوبا نے فکّی مباحثہ سے خطاب کیا
انہوں نے ‘‘بھارت میں کیمیکلز وپیٹروکیمیکلز مینو فیکچرنگ کے عالمی مراکز  2021 ’’سے متعلق دوسری سربراہ کانفرنس کے کتابچہ کا اجراء کیا
نئی دہلی، 16؍ ستمبر : کیمیائی اشیاء اور کھاد اور نئی اور قابل تجدید توانائی محکمے کے مرکزی وزیر مملکت جناب بھگونت کھوبا نے آج نئی دہلی میں شاستری بھون کے مقام پر فکی مباحثہ اور جی سی پی ایم ایچ – 2021 کتابچہ کے اجراء سے متعلق تقریب سے خطاب کیا۔ انہوں نے غذائی اشیاء کی دستیابی، جراثیم کش ادویات کے دانشمندانہ اور معقول استعمال اور پیٹرو کیمیکل صنعت میں خود کفالت کے حصول کے سلسلے میں مختلف کلیدی امور پر تفصیل سے روشنی ڈالی۔
وزیرموصوف نے ‘‘بھارت میں کیمیکلز اور پیٹرو کیمیکلز مینو فیکچرنگ کے عالمی مراکز  سے متعلق دوسری سربراہ کانفرنس کے کتابچہ کا بھی اجراء کیا۔ اس تقریب کا اہتمام، کیمیکلز اور کھاد کی وزارت کے تحت کیمیکلز اور پیٹرو کیمیکلز کے محکمے نے فکی کے اشتراک سے کیا ہے، جو کہ نئی دہلی میں 25 نومبر تا 26 نومبر 2021 میں منعقد ہوگی۔
کیمیکلز، پیٹرو کیمیکلز اور فصل کے تحفظ سے متعلق صنعت کے سربراہ اہم شخصیات نے بھارت کو خود کفیل بنانے اور اسے کیمیائی اشیاء اور پیٹرو کیمیکلز اشیاء کی مینو فیکچرنگ کے شعبے میں ایک اہم عالمی مرکز کی حیثیت سے تسلیم کرانے کے مقصد سے تجارتی محصول، ماحولیات سے متعلق امور ، ڈیوٹی ڈرا بیک، فصل کے تحفظ سے متعلق اندراج، ریسرچ و ترقی آر اینڈ ڈی اور ٹیکنالوجی جیسے سیکٹر کے کلیدی امور کے بارے میں اپنے خیا لات پیش کئے۔ وزیر موصوف نے صنعت کے ذریعہ بتائی گئیں سبھی تشویشات اور سفارشات کو بغور سنا۔
اس تقریب میں کیمیائی اشیاء اور کھاد کی وزارت اور فکی کے سینئر عہدیداروں نے شرکت کی۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-9058
(Visitor Counter : 141
کامرس اور صنعت کی وزارتہ
کاروبار اور صنعت کے تمام پہلوؤں کے لئے اختراعی حل ضروری ہیں: پیوش گوئل
ہندوستان کی ترقی کی کہانی لکھنے کے لئے حکومت اور صنعت کے درمیان لگاتار بات چیت ضروری ہے: پیوش گوئل
کامرس اور صنعت کے وزیر نے فکّی کی 92ویں سالانہ عام میٹنگ سے خطاب کیا
نئی دہلی، 20/دسمبر۔ کامرس و صنعت اور ریلویز کے مرکزی وزیر جناب پیوش گوئل نے آج نئی دہلی میں کہا کہ صنعت کی رکاوٹیں اور تشویشات دور کرنے کے لئے اختراعی حل نکالنے کے مقصد سے حکومت اور صنعت کے درمیان مسلسل بات چیت ضروری ہے۔
وہ ایف آئی سی سی آئی  کی 92ویں سالانہ عام میٹنگ اور سالانہ کاروباری کانفرنس سے خطاب کررہے تھے۔ 5 ٹریلین ڈالر کی معیشت کے مقصد سے ہندوستان کے لئے روڈمیپ کے موضوع پر خطاب کرتے ہوئے کامرس و صنعت کے وزیر نے کہا کہ اس وقت کی ضرورت نہ صرف علاحدہ علاحدہ صنعتوں کے مسائل اور تشویشات کو حل کرنا ہے بلکہ مسئلے کی جڑ کو ختم کرنا ہے اور ایسا پائیدار حل تلاش کرنا ہے جو پوری صنعت کے پھلنے پھولنے کے لئے ایک بہتر کاروباری ماحول تیار کرے۔ چاہے چھوٹے چھوٹے مسائل ہوں یا ہندوستانی صنعت کی بہت بڑی رکاوٹیں، ہندوستان کی ترقی کی کہانی کو آگے بڑھانے کے لئے ہندوستانی صنعت کو حکومت کی مدد کرنی ہی ہوگی۔
انھوں نے صنعت سے اپیل کی کہ وہ نہ صرف مسائل کے اختراعی حل تلاش کریں بلکہ کاروبار اور صنعت کے تمام پہلوؤں میں اختراع کے لئے سرمایہ کاری بھی کریں، تاکہ صنعت کی مسابقتی صلاحیت میں اضافہ ہوسکے۔ دوسرے ملکوں کے مقابلے میں آر اینڈ ڈی میں ہندوستان کی سرمایہ کاری، ہندوستان کی جی ڈی پی کا بہت چھوٹا سا حصہ ہوتی ہے، جو کہ ہندوستان کی جی ڈی پی کا تقریباً 0.6 فیصد سے لے کر 0.7 فیصد تک ہی ہوتا ہے۔ وزیر موصوف نے بتایا کہ یہ امریکہ ، چین ، اسرائیل  اور کوریا  جیسے ملکوں کے خرچ سے بہت کم ہے اور حکومت اور صنعت کو آر اینڈ ڈی میں اور زیادہ سرمایہ کاری کی ضرورت ہے۔
کامرس اور صنعت کے وزیر نے کہا کہ حکومت صنعت کو ان کے کاروبار کے ہر ایک پہلو کے لئے ہر طرح کی مدد فراہم کرانے کے لئے تیار ہے، جس کے لئے ایسے نظام سے متعلق حل نافذ کرنے کی کوششیں کی جارہی ہیں، جن سے کہ مقدمے کم ہوسکیں، پیٹنٹ رجسٹریشن میں تیزی لائی جاسکے، تجارتی مسائل کو تیزی سے حل کیا جاسکے اور قانونی ماحول کو بہتر بنایا جاسکے۔
انھوں نے کہا کہ وزیر کامرس کے طور پر انھوں نے ممالک کے ساتھ آزادانہ تجارتی معاہدوں کا جائزہ لینے کی پہل کی ہے اور ان کی وزارت ہندوستان سے برآمدات کو روکنے کے لئے ممالک کے ذریعے جو رکاوٹیں ڈالی جارہی ہیں، ان نان ٹیرف بیریئرس کی جانچ کررہی ہے۔ کامرس اور صنعت کے وزیر نے نوے برسوں تک ہندوستانی صنعت کی خدمت کرنے اور حکومت اور صنعت کے درمیان ایک پل کا کام کرنے اور ہندوستان کی ترقی کی کہانی کو آگے بڑھانے میں فکّی کے رول کی ستائش کی۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ا گ۔ م ر
UN-5959
(Visitor Counter : 80
امور صارفین، خوراک اور عوامی تقسیم کی وزارت
پی ایم جی کے اے وائی VII، این ایف اے ایس دیگر اسکیموں کی ضروریات کو پورا کرنے کے لیے فوڈ کارپوریشن آف انڈیا کے پاس اناج کا کافی ذخیرہ ہے: مرکز
ایف سی آئی کے پاس 01.04.2023 کو بفر کے معمول سے زیادہ اناج کا ذخیرہ ہوگا
فوڈ کارپوریشن آف انڈیا  کے پاس این ایف ایس اے ، دیگر اسکیموں اور پی ایم جی کے اے وائی کی اضافی ضرورت کو پورا کرنے کے لیے اناج کا کافی ذخیرہ ہے۔ آج تک، ایف سی آئی کے پاس سینٹرل پول میں تقریباً 232 لاکھ میٹرک ٹن  گندم اور 209 لاکھ میٹرک ٹن  چاول ہیں۔
یکم اپریل 2023 تک این ایف ایس اے، دیگر فلاحی اسکیموں اور پی ایم جی کے اے وائی کے مرحلہ VII کے تحت اسٹاک کی ضرورت کو پورا کرنے کے بعد بھی، ، ایف سی آئی کے پاس بفر کے اصولوں سے زیادہ آرام سے اسٹاک ہوگا۔ ایک اندازے کے مطابق یکم اپریل 2023 تک، تقریباً 113 لاکھ میٹرک ٹن گندم اور 236 لاکھ میٹرک ٹن چاول تمام ضروریات کو پورا کرنے کے بعد، 75 لاکھ میٹرک ٹن گندم اور 136 لاکھ میٹرک ٹن چاول کے بفر اصولوں کے خلاف دستیاب ہوں گے۔
پی ایم جی کے اے وائی کی اضافی ضرورت کو پورا کرنے کے لیےایف سی آئی پوری طرح تیار ہے اور ملک کے تمام علاقوں میں غذائی اجناس کی سپلائی کے لیے زائد غذائی اجناس سے خسارے والےشعبوں میں اسٹاک کو بھرنے میں تیزی لائی جائی گی۔
پی ایم جی کے اے وائی کے مرحلہ VII  کے تحت ایس اے ایف کے تحت احاطہ کیے گئے 79.75 کروڑ مستفیدین کے مابین اکتوبر 2022 سے دسمبر 2022 کے دوران اناج کی کل مقدار 119.62 لاکھ میٹرک ٹن  مفت میں تقسیم کی جانی ہے۔
2021 میں وزیر اعظم کے ذریعہ عوام کے حامی اعلان اور حکومت ہند کےپی ایم جی کے اے وائی میں اضافی فوڈ سیکورٹی کے کامیاب نفاذ کے بعد، حکومت ہند نے پی ایم جی کے اے وائی کے مرحلہ VII کو اکتوبر 2022 سے دسمبر 2022 تک مزید 3 ماہ کے لیے بڑھا دیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
10900
(Visitor Counter : 81
سٹرک ٹرانسپورٹ اور شاہراہوں کی وزارت
ونٹیج موٹر گاڑیوں کے اندراج کے عمل کو باضابطہ شکل دی گئی
نئی دہلی۔ 18 جولائی وزیر روڈ ٹرانسپورٹ اور شاہراہوں کے مرکزی وزیر جناب نتن گڈکری نے کہا ہے کہ پرانی  گاڑیوں کوفروغ دینے اور اس وراثت کے تحفظ کے مقصد سے ونٹیج موٹر گاڑیوں کے اندراج کے عمل کو باضابطہ شکل دے دی گئی ہے۔ انہوں نے ایک ٹوئیٹ میں کہا کہ مختلف ریاستوں میں اندراج کے عمل کو منظم کرنے کے لیے کوئی قانون موجود نہیں ہے ۔ نئے قوانین پہلے سے اندراج شدہ گاڑیوں کے لئے پرانے نمبر کو برقرار رکھنے اور نئے رجسٹریشن کے لیے "وی اے" سیریز  سمیت آسان عمل کی سہولت دیں گے ۔
روڈ ٹرانسپورٹ اور شاہراہوں کی وزارت نے ونٹیج موٹر گاڑیوں کے اندراج کے عمل کو باضابطہ شکل دیتے ہوئے ، سی ایم وی آر 1989 میں ترمیم کی ہے۔ اس کا مقصد ہندوستان میں پرانی گاڑیوں کی وراثت کا تحفظ اور فروغ دینا ہے۔
نمایاں خصوصیات
تمام 2/4 پہیوں والی گاڑیاں ، جو 50 سال سے زیادہ پرانی ہیں ، اپنی اصلی شکل میں برقرار رکھے گئے ہیں اور ان میں کوئی خاطر خواہ تبدیلی نہیں ہوئی ہے ، انہیں ونٹیج موٹر گاڑیوں کے طور پر تسلیم کی جائیں گی۔
اندراج / دوبارہ اندراج کے لئے درخواست فارم 20 کے مطابق جمع کی جائے گی اوراس کے ساتھ انشورنس پالیسی ، فیس ، در آمد شدہ گاڑیوں کی صورت میں انٹری بل اور ہندوستان میں پہلے سے رجسٹرڈ گاڑی کی صورت میں پرانی آر سی جمع کی جانی چاہئے۔
ریاستی رجسٹری اتھاریٹی کے ذریعہ 60 دنوں کے اندر ، فارم 23A کے مطابق اندراج کا سرٹیفکیٹ جاری کیا جائے گا۔
پہلے سے رجسٹرڈ گاڑیاں اپنا اصل رجسٹریشن مارک برقرار رکھ سکتی ہیں۔ تاہم ، نئے رجسٹریشن کے لیے رجسٹریشن کا نشان"ایکس ایکس وی اے وائی وائی 8 " کے طور پر ریاستی رجسٹری اتھاریٹی کے ذریعہ مختص 0001 سے 9999 کے درمیان کا نمبر ہوگا۔
نئے رجسٹریشن کے لئے فیس 20،000 روپے اور اس کے بعد دوبارہ رجسٹریشن کے لیے 5000روپے۔
مستقل / تجارتی مقاصد کے لئے وینٹج موٹر گاڑیاں سڑکوں پر نہیں چلائی جائیں گی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6668
(Visitor Counter : 248
بھارت کا مسابقتی کمیشن
بھارت کے مسابقتی کمیشن  نےآسٹن ہولڈکو، جی آئی سی انویسٹر اور سی پی پی آئی بی انویسٹر کے ذریعے وِرتُسا کارپوریشن میں صد فیصد حصص کی خریداری اور اس کے مشترکہ کنٹرول سے متعلق تجویز کو منظوری دی ہے
نئی دلّی ، 12، جنوری ، 2021 : بھارت کے مسابقتی کمیشن  نےآسٹن ہولڈکو، جی آئی سی انویسٹر اور سی پی پی آئی بی انویسٹر کے ذریعے وِرتُسا کارپوریشن میں صد فیصد حصص کی خریداری اور اس کے مشترکہ کنٹرول سے متعلق تجویز کو منظوری دے دی ہے۔
مجوزہ تجویز ، بیرنگ پرائیویٹ ایکوٹی ایشیاء  ، اٹاگو انویسٹمنٹ پرائیویٹ لمیٹڈ  اور سی پی پی انوسٹمنٹ بورڈ پرائیویٹ ہولڈنگس  کے ذریعہ ورتسا کارپوریشن  میں صدر فیصد حصص کی خریداری اور اس کے مشترکہ کنٹرول سے متعلق ہے۔ آسٹن ہولڈکو کمپنی دلاویڑ میں قائم ہونی تھی، یہ کمپنی سردست کسی بھی قسم کی کاروباری سرگرمی میں شامل نہیں ہے۔ بی پی ای اے ایشیاء میں نجی حصص کی سرمایہ کاری پر توجہ مرکوز کرنے والا نجی حصص سے متعلق ایک بین الاقوامی ادارہ ہے۔
جی آئی سی انویسٹر کا مکمل کنٹرول اپسٹار انویسٹمنٹ پرائیویٹ لمیٹڈ کے پاس ہے جبکہ خود اس فرم کا مکمل کنٹرول جی آئی سی  پرائیویٹ لمیٹڈ کے ہاتھوں میں ہے۔ جی آئی سی، ایک خصوصی مقصد والی فرم ہے، جسے سنگاپور میں ایک پرائیویٹ لمیٹد کمپنی کے طور پر قائم کیا گیا ہے، جو جی آئی سی اسپیشل انویسٹمنٹ پرائیویٹ لمیٹڈ کے زیر انتظام، سرمایہ کاری سے متعلق ہولڈنگ کمپنیوں کے تگروپ کا ایک حصہ ہے۔
سی پی پی آئی بی انویسٹر، کنیڈا کی ایک کمپنی ہے اور یہ کنیڈا پنشن پلان انویوسٹمنٹ بورڈ کی مکمل ملکیت وای ایک ذیلی کمپنی ہے۔ یہ سرمایہ کاری سے متعلق ایک ہولڈنگ کمپنی ہے اور یہ اثاثوں کی مختلف قسموں میں سرمایہ کاری کرتی ہے۔
ورتُسا، اطلاعاتی ٹیکنالوجی سے متعلق خدمات فراہم کرنے والی ایک عالمی کمپنی ہے۔ ورتسا، اپنی ذیلی فرموں کے ذریعے بھارت میں اطلاعاتی ٹیکنالوجی آئی ٹی خدمات فراہم کرتی ہے، جن میں ایپلی کیشن آؤٹ سورسنگ خدمات، کاروبار اور اطلاعاتی ٹیکنالوجی سے متعلق پیشہ ورانہ صلاح ومشورہ کی خدمات، ٹیکنالوجی پر عمل درآمد سے متعلق خدمات، سسٹم اینٹی گریشن، ڈیجیٹل انجینئرنگ، کلاؤڈ سولیوشن وغیرہ شامل ہیں۔
۔۔۔۔۔۔۔۔۔۔۔۔۔۔

U.NO. 305
(Visitor Counter : 155
زراعت اور کاشتکاروں کی فلاح و بہبود کی وزارت
خریف مارکیٹنگ سیزن  21-2020 کے دوران کم سے کم امدادی قیمت کی کارروائیاں
کے ایم ایس خریداری عمل کے تحت 70311.78 کروڑ کے ایم ایس پی مالیت کے دھان کی خریداری سے تقریباً 4053 لاکھ دھان کے کسانوں کو فائدہ پہنچاہے۔
جاری خریف مارکیٹنگ سیزن  21-2020 کے دوران، حکومت نے موجودہ کم سے کم امدادی قیمت  اسکیموں کے مطابق کسانوں سے ایم ایس پی پرخریف سیزن 21-2020 فصلوں کی خریداری جاری رکھے ہوئے ہے۔
خریف 21-2020 کے لئے دھان کی خریداری پنجاب، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر، کیرالہ، گجرات، آندھراپردیش، اڈیشہ، مدھیہ پردیش، مہاراشٹر اور بہار جیسی ریاستوں/ مرکز کے زیر انتظام علاقوں میں بلا روک ٹوک سے جاری ہے۔ گذشتہ سال کے 308.57لاکھمیٹرک ٹن کے مقابلے اس سال 11دسمبر 2020 تک 372.41لاکھ میٹرک ٹن سے زیادہ دھان کی خریداری کی جاچکی ہے۔ اس طرح پچھلے سال کے مقابلے دھان کی خریداری میں 20.68 فیصد کا اضافہ درج کیا گیا ہے۔ مجموعی طور پر372.41لاکھ میٹرک ٹن کی خریداری میں اکیلے پنجاب نے 202.77 لاکھ میٹرک ٹن کی خریداری کی ہے، جو مجموعی خریداری کا54.45 فیصد ہے۔
کل 70311.78 کروڑ روپے کی کم از کم امدادی قیمت  کی مالیت کے ساتھ جاری خریف مارکیٹنگ سیزن کے دوران خریداری کی کارروائیوں سے تقریباً 40.53لاکھ کسانوں کو پہلے ہی فائدہ ہوچکا ہے۔
علاوہ ازیں، خریف مارکیٹنگ سیزن 2020 کیلئےریاستوں سے ملنے والی تجاویز کی بنیاد پرتمل ناڈو، کرناٹک، مہارشٹر، تلنگانہ، گجرات، ہریانہ، اترپردیش، اڈیشہ، راجستھان اور آندھراپردیش ریاستوں کیلئے امدای قیمت اسکیم  کے تحت 48.11لاکھ میٹرک ٹن دالیں اور تلہن کی خریداری کے لئے منظوری دی گئی تھی۔ مزید برآں آندھراپردیش، کرناٹک، تمل ناڈو اور کیرالہ ریاستوں کے لئے 1.23 لاکھ میٹرک ٹن کھوپرا  کی خریداری کو بھی منظوری دی گئی ہے۔ دیگر ریاستوں اور مرکز کے زیر انتظام علاقوں کے لئے بھی پی ایس ایس کے تحت تجویز موصول ہوجانے پر دالوں ، تلہن اور کھوپرا کی خریداری کو منظوری دی جائے گی، تاکہ سال 21-2020 کے لئے اندراج شدہ کسانوں سےبراہ راست نوٹیفائیڈ ایم ایس پی پر ان فصلوں کی ایف کیو گریڈ خرید کی جاسکے۔ البتہ اگر مارکیٹ کے ریٹ سے کٹائی کی مدت کے دوران متعلقہ ریاستوں اور مرکز کے زیر انتظام علاقوں میں ایم ایس پی سے کم ہوتے ہیں، تو فصلوں کی خریداری، ریاست کی نامزد خریداری ایجنسیوں کے توسط سے مرکزی نوڈل ایجنسیوں کے ذریعے کی جائے گی۔
111 دسمبر 2020 تک حکومت نے اپنی نوڈل ایجنسیوں کے توسط سے829.57 کروڑ روپے کی ایم ایس پی قدر والی مونگ، اڑد، مونگ پھلی اور سویابین کی154423.46 میٹرک ٹن کی خریداری کی ہےجس سے تمل ناڈو، مہاراشٹر، گجرات اور راجستھان کے87024 کسانوں کو فائدہ ہوا ہے۔
اسی طرح11 دسمبر 2020 تک52.40 کروڑ روپے کے ایم یس پی قدر پر 5089 میٹرک ٹن کھوپرا کی خریداری کی گئی ہے، جس سے کرناٹک اور تمل ناڈو کے 3961 کسان مستفید ہوئے ہیں۔ جبکہ گذشتہ سال اسی مدت کے دوران 293.34 میٹرک ٹن کھوپرے کی خرید کی گئی تھی۔ کھوپرا اور اڑد کا تعلق ہے، ان کے ریٹ زیادہ تر بڑی پیداوار ی ریاستوں میں ایم ایس پی سے زیادہ ہیں۔ متعلقہ ریاستیں نیز مرکز کے زیر انتظام علاقوں کی حکومتیں طے شدہ تاریخ سے خریداری شروع کررہی ہیں، جس کا فیصلہ خریف کی فصل دالیں اور تلہن کے سلسلےمیں آمد کی بنیاد پر متعلقہ ریاستوں کے ذریعے کیا گیا ہے۔
پنجاب، ہریانہ، راجستھان، مدھیہ پردیش، مہاراشٹر، گجرات،تلنگانہ، آندھراپردیش، اڈیشہ اور کرناٹک ریاستوں میں ایم ایس پی کے تحت کپاس کے بیج  کی خریداری کا عملبلا روک ٹوک جاری ہے۔ 11 دسمبر 2020 تک4743142 کپاس کی گانٹھوں کی خریداری کی گئی ، جن کی قیمت 138.97.27 کروڑ روپے ہے، اس سے 927300 کسانوں کو فائدہ ہوا ہے۔
بہت چھوٹی، چھوٹی اور درمیانی صنعتوں کی وزارت
گلوبل مارکٹ: انٹلیجنس نٹ ورک
چھوٹی، بہت چھوٹی اور درمیانے درجے کے صنعتوں کے وزیر مملکت بھانو پرتاپ سنگھ ورما نے آج لوک سبھا میں ایک تحریری جواب میں بتایا کہ چھوٹی، بہت چھوٹی اوردرمیانے درجہ کی صنعتوں  کی وزارت کی بین الاقوامی تعاون  اسکیم میں ایک نیا جزو ‘بین الاقوامی مارکیٹ انٹیلی جنس ڈسمینیشن  کے لیے فریم ورک’ شامل کیا گیا ہے۔آئی ایم آئی ڈی جزو کے تحت، ایک نیشنل ریسورس ڈیٹا بیس سسٹم –ایم ایس ایم ایز کے لیے گلوبل مارکیٹ انٹیلی جنس سسٹم کا انتظام کیا گیا ہے۔ یہ نظام غیر ملکی منڈیوں پر برآمدات سے متعلق ڈیٹا کے مرکزی علمی ذخیرے کے طور پر کام کرےگا،یہ نظام تجارتی اعدادوشمار، مارکیٹ تک رسائی کے مسائل، برآمدات کے امکانی اشاروں اور ٹینڈرز سے متعلق معلومات اور عالمی سطح پر خریداریوں کے بارے میں معلومات میں آسانی فراہم کرتا ہے۔
فی الحال، ایم ایس ایم ای کی وزارتانڈیا ایگزم بینک کے ساتھ صلاح ومشورہ کر رہی ہے تاکہ ایک آن لائن پورٹل کے فروغ ،آئی سی اسکیم کے آئی ایم آئی ڈی کی خصوصیات کو شامل کیا جاسکے۔
وزارت خزانہ
سی بی آئی سی کے چیئرمین جناب وویک جوہری نے 35آئی آر ایس افسران کے 71ویں بیچ کی پاسنگ آؤٹ تقریب کی صدارت کی
نئی دہلی،24دسمبر؍2021:
آئی آر ایس کے 71ویں بیچ کی پیشہ ورانہ تربیت کا اختتام آج یہاں نیشنل اکیڈمی آف کسٹم ، اِن ڈائریکٹ ٹیکسز اینڈ نارکوٹکس فرید آباد میں پاسنگ آؤٹ پریڈ کےساتھ ہوا۔71ویں بیچ میں 35 افسران شامل ہیں ، جن میں 10 خاتون افسران بھی شامل ہیں۔ یہ نوجوان افسران آزادی کے بعد سے بالواسطہ ٹیکس وصولی نظام میں ہندوستان کی سب سے باوقار اصلاح جی ایس ٹی کی نگرانی کرنے کے لئے اعلیٰ مقام پر ہوں گے۔
سینٹرل بورڈ آف اِن ڈائریکٹ ٹیکسز اینڈ کسٹم کے چیئرمین جناب وویک جوہری نے تقریب کی صدارت کی اور پریڈ کا جائزہ لیتے ہوئے گاڈ آف آنر وصول کیا۔
اپنی اختتامی تقریر میں جناب جوہری نے افسران کو ہمیشہ اس بات کو یاد رکھنے پر زور دیا کہ یہ اُن کی تربیت کا اختتام ہو سکتا ہے، لیکن یقینی طور سے اُن کی تعلیم کا اختتام نہیں ہونا چاہئے۔جناب جوہری نے افسران کو سخت فیصلہ لینے کےلئے حوصلہ دیا اور آگے کے چیلنجز کا سامنا کرنے کےلئے تنظیم کو ڈاٹا پر مبنی بنانے کی ضرورت پر زور دیا۔
جناب جوہری نے 71ویں بیچ کو کامیابی کے ساتھ تربیت مکمل کرنے پر مبارکباد دی اور افسران کے اہل خانہ کو ایک مکمل شخصیت کا روپ بخشنے کےلئے اُن کے تعاون کو بھی تسلیم کیا۔
این اے سی آئی این کے چیف ڈائریکٹر جنرل جناب ہمانشو گپتا نے تقریب میں استقبالہ تقریر کی۔انہوں نے سخت محنت کی اہمیت کو اُجاگر کیا اور اُمید ظاہر کی کہ وہ اپنی پیشہ ورانہ زندگی میں اچھے کام کرنے کی پالیسی کو برقرار رکھیں گے۔
ممبر محترمہ سنگتا شرما نے اپنی تقریر میں افسران سے کہا کہ وہ سونپے گئے کام کو پُر جوش طریقے سے کریں اور ملک کی خدمت کے لئے محترک رہیں۔اُنہوں نے کووڈ-19وبا ء کا مقابلہ کرنے اور اکیڈمی میں اپنی تربیت کے لئے عہد بند رہنے کےلئے بیچ کے ذریعے ظاہر کئے گئے غیر معمولی صبر اور استحکام کی ستائش کی۔
پاسنگ آؤٹ تقریب کے دوران تربیت کے مختلف شعبوں میں اعلیٰ ترین مظاہرہ کرنے والے پانچ تربیت یافتہ افسران کو اُن کی غیر معمولی حصولیابی کےلئے میڈل سے نوازا گیا۔جناب گجراج بچھاوت کو بہترین مجموعی کارکردگی کے لئے وزیر مالیات کے گولڈ میڈل سے نوازا گیا۔
یو پی ایس سی
این ڈی اے اوربحری اکیڈمی کے امتحان -2023 کے تحریری نتائج
یونین پبلک سروس کمیشن  کی جانب سے 16 اپریل 2023 کو کرائے گئے نیشنل ڈیفنس اکیڈمی  اور بحری اکیڈمی کے امتحانات -2023 کی نتیجے کی بنیاد پر نیچے دیئے گئے رول نمبر کے ساتھ امیدواروں نے 2 جنوری 2024 سے شروع ہونے والے انڈین نیوی اکیڈمی کورس کے لئے اور 151ویں کورس کے لئے نیشنل ڈیفینس اکیڈمی کی بری فوج، بحریہ اور فضائیہ ونگس کے لئے وزارت دفاع کے سروسیز سلیکشن بورڈ  کےذریعہ انٹرویو کے لئے کوالیفائی کرلیا ہے ۔ یہ نتیجہ کمیشن کی ویب سائٹ www.upsc.gov.in پربھی دستیاب ہے ۔
ان سبھی امیدواروں کی امیدواری جن کے رول نمبر فہرست میں دکھائے گئے ہیں ، عبوری ہے۔ امتحان کےلئے اپنے داخلے کی شرائط کے مطابق امیدواروں سے درخواست کی جاتی ہے کہ وہ تحریری نتیجے کے اعلان کے دوہفتے کے اندر انڈین آرمی ریکروٹنگ ویب سائٹ joinindianarmy.nic.in پر خود کاآن لا ئن رجسٹریشن کرائیں۔اس کے بعد کامیاب امیدواروں کو ایس ایس بی انٹرویو کی تاریخوں اور سلیکشن سینٹرس الاٹ کئے جائیں گے جو رجسٹرڈ ای میل آئی ڈی پر مطلع کیا جائے گا۔ ایسا کوئی بھی امیدوار جس نے اس سے پہلے سائٹ پر پہلے ہی رجسٹریشن کرالیا ہے ، اس کو ایسا کرنے کی ضرورت نہیں ہوگی۔ کسی بھی معلومات/ لوگن مسئلے کی صورت میں dir-recruiting6-mod[at]nic[dot]in کو ای میل فارورڈ کی جاسکتی ہے ۔
امیدواروں سے ایس ایس بی ا نٹرویو کے دوران متعلقہ سروس سلیکشن بورڈ کو اپنی عمر اور تعلیمی اہلیت کے اصل سرٹیفکیٹ داخل کرنے کی درخواست کی جاتی ہے۔امیدوار یونین پبلک سروس کمیشن کو اوریجنل سرٹیفکیٹ نہ بھیجیں ،مزید معلومات حاصل کرنے کے لئے امیدوار کسی بھی کام کے دن صبح 10 بجے سے شام 5 بجے کے درمیان فون نمبر 011-23385271/011-23381125/011-23098543 یا کمیشن کے گیٹ سی کے نزدیک سہولت والے سینٹر سے رابطہ کرسکتے ہیں ۔ ایس ایس بی /انٹرویو سے متعلقہ معاملے کے علاوہ امیدوارپہلی پسند کے طور پر فوج کے لئے ٹیلی فون نمبر 011-26175473 یا joinindianarmy.nic.inپر رابطہ کرسکتے ہیں ، بحریہ / بحری اکیڈمی کے لئے پہلی پسند کے طور پر 011-23010097/ Email: officer-navy[at]nic[dot]in یا joinindiannavy.gov.inپر رابطہ کرسکتے ہیں اور پہلی پسند کے طور پر فضائیہ کے لئے پر 011-23010231 Extn. 7645/7646/7610 یا www.careerindianairforce.cdac.in پر ر ابطہ کرسکتے ہیں ۔
3- امیدواروں کی مارکشیٹس حتمی نتیجے کی اشاعت کی تاریخ سے 15 دنوں کے اندر کمیشن کی ویب سائٹ پر ڈالی جائے گی۔ اور 30 دنوں کی مدت کے لئے ویب سائٹ پر ہی دستیاب رہے گی۔
حتمی نتیجہ کے لئے یہاں کلک کریں۔
سائنس اور ٹیکنالوجی کی وزارت
سی ایس آئی آر - این آئی ایس سی پی آر میں یوگ کے دن کی ایک ہفتہ طویل تقریبات شروع کی گئی
نئی دہلی،17 جون، 2022/ نئی دلی کے سائنس ، کمیونکیشن اور پالیسی ریسرچ کے سی ایس آئی آر قومی ادارے میں سواستک ٹیم کے ساتھ مل کر یوگ کے بین الاقوامی دن 2022 کے حصے کے طور پر ایک ہفتہ طویل تقریبات شروع کی۔ اس موقعے پر یوگ کی سائنسی مفاہمت پر ایک سیمینار 17 جون ، 2022 کو ورچوئل پلیٹ فارم کے ذریعے منعقد کیا گیا۔ سی ایس آئی آر - این آئی ایس سی پی آر کے سینئر سائنس داں اور سواستک پروجیکٹ کی کوآرڈینیٹر نے تعریفی کلمات پیش کیے۔ انہوں نے یوگ کی تاریخ اور یوگ کو عالمی سطح پر لانے میں وزیراعظم جناب نریندر مودی کے رول کی وضاحت کی۔
سی ایس آئی آر - این آئی ایس سی پی آر کی ڈائریکٹر پروفیسر رنجنا اگروال نے مہمانوں اور دیگر شخصیتوں کا خیرمقدم کیا۔ اپنے خطاب میں انہوں نے زور دے کر کہا کہ یوگ ہمیں جسم ، دماغ اور دنیا کے ساتھ انسانی رشتوں کو متوازن بناتا ہے۔ دماغی صلاحیت ، اعتدال پسندی ، ڈسپلین اور استقلال یہ سبھی یوگ کی خاصیتیں ہیں۔ جب اسے سماج میں اپنایا جاتا ہے تو اس سے ایک دیرپا طرز زندگی فراہم ہوتا ہے۔
ایک اہم لیکچر یوگ کے معروف ماہر این ٹی آئی پی آر آئی ٹی کے ڈائریکٹر جناب شبھاش کیسروانی نے پیش کیا۔ اپنے خطاب میں جناب کیسروانی نے زور دے کر کہا کہ جسم کو فاسد مادوں سے پاک رکھا جائے اور ذہن کو مختلف طرح کی کشیدگی سے دور رکھا جائے۔ جس کے لیے یوگ کی مشق کی جائے۔
مواصلات اور اطلاعاتی ٹیکنالوجی کی وزارت
محکمہ ڈاک کی جانب سے دیوالی ، کرسمس اور نئے سال کی مبارکباد کی ڈاک سے نمٹنے کے لئے خصوصی انتظامات
دہلی سرکل، محکمہ ڈاک نے دیوالی، کرسمس اور نئے سال کی مبارکباد کی ڈاک سے بندوبست کے لئے خصوصی انتظامات کئے ہیں۔ دیوالی ، کرسمس اور نئے سال کی مبارکباد کی ڈاک پوسٹ کرنے کی آخری تاریخیں ذیل میں دی گئی ہیں۔ دہلی کے 34 اہم ڈاک خانوں اور دہلی ریلوے اسٹیشن اور نئی دہلی ریلوے اسٹیشن پر اس مدت کے لئے خصوصی پوسٹنگ کاؤنٹر قائم کئے جارہے ہیں۔
 دیوالی کی ڈاک کے لئے
- دیگر ریاستوں کے لئے 20 اکتوبر
- ریاست کے اندر کے لئے 21 اکتوبر
 کرسمس کی ڈاک کے لئے
- 21 دسمبر دیگر ریاستوں کے لئے
- 22 دسمبر ریاست کے اندر کے لئے
)سی) نئے سال کی ڈاک کے لئے
- دیگر ریاستوں کے لئے 21 دسمبر
- ریاست کے اندر کے لئے 28 دسمبر
آخری وقت کی بھیڑ بھاڑ سے بچنے کے لئے صارفین کو صلاح دی جاتی ہے کہ وہ دیوالی، کرسمس اور نئے سال کی مبارکباد وقت رکھتے ہوئے دیں۔
|
|
نمبر ترتیب
|
|
پی او/ ایچ او کا نام
|
|
نمبر ترتیب
|
|
پی او/ ایچ او کا نام
|
|
1.
|
|
اشوک وہار ایچ پی او
|
|
19.
|
|
نیو سبزی منڈی پی او
|
|
2.
|
|
سول لائنس پی او
|
|
20.
|
|
نرائنا انڈسٹریل ایسٹیٹ ایچ او
|
|
3.
|
|
چانکیہ پوری پی او
|
|
21.
|
|
اونکار نگر پی او
|
|
4.
|
|
دہلی جی پی او
|
|
22.
|
|
پٹیل نگرپی او
|
|
5.
|
|
دہلی کینٹ پی او
|
|
23.
|
|
پشچم وہار پی او
|
|
6.
|
|
حوض خاص پی او
|
|
24.
|
|
رمیش نگر ایچ او
|
|
7.
|
|
آئی پی ایچ او
|
|
25.
|
|
روہنی پی او
|
|
8.
|
|
جنک پوری پی او
|
|
26.
|
|
آر کے پورم وی پی او
|
|
9.
|
|
کرشنا نگر ایچ او
|
|
27.
|
|
آر کے پورم  پی او
|
|
10.
|
|
قرول باغ پی او
|
|
28.
|
|
راشٹرپتی بھون پی او
|
|
11.
|
|
کالکا جی ایچ او
|
|
29.
|
|
سروجنی نگر ایچ او
|
|
12.
|
|
لودھی روڈ ایچ او
|
|
30.
|
|
سنسد مارگ ایچ او
|
|
13.
|
|
لاجپت نگر پی او
|
|
31.
|
|
سیلم پور پی او
|
|
14.
|
|
مالویہ نگر پی او
|
|
32.
|
|
سرینواس پوری پی او
|
|
15.
|
|
مالکا گنج پی او
|
|
33.
|
|
سرسوتی وہار پی او
|
|
16.
|
|
مہرولی پی او
|
|
34.
|
|
ایس آر ٹی نگر پی او
|
|
17.
|
|
مایاپوری پی او
|
|
35.
|
|
دہلی آر ایم ایس 
|
|
18.
|
|
نئی دہلی جی پی او
|
|
36.
|
|
نیو دہلی آر ایم ایس